PATVIRTINTA

Valstybės įmonės „Indėlių ir investicijų draudimas“ direktoriaus 2021 m. balandžio 9 d. įsakymu Nr. V – 49

INDĖLIŲ DRAUDIMO ĮMOKŲ padengimo MOKĖJIMO Įsipareigojimais TAISYKLĖS

**TURINYS**

[I SKYRIUS](#_Toc67301730) [**BENDROSIOS NUOSTATOS 2**](#_Toc67301731)

[II SKYRIUS](#_Toc67301732) [**PRAŠYMŲ PATEIKIMAS 2**](#_Toc67301733)

[III SKYRIUS](#_Toc67301734) [**PRAŠYMŲ VERTINIMAS 2**](#_Toc67301735)

[IV SKYRIUS](#_Toc67301736) [**UŽSTATO VERTĖS ĮVERTINIMAS MAŽESNE NEI RINKOS VERTE 3**](#_Toc67301737)

[V SKYRIUS](#_Toc67301738) [**SUSITARIMAS DĖL NEATŠAUKIAMŲ MOKĖJIMO ĮSIPAREIGOJIMŲ IR UŽTIKRINIMO PRIEMONIŲ 3**](#_Toc67301739)

[VI SKYRIUS](#_Toc67301740) [**BAIGIAMOSIOS NUOSTATOS 4**](#_Toc67301741)

[1 priedas 5](#_Toc67301742)

[2 priedas 6](#_Toc67301743)

# I SKYRIUS

# BENDROSIOS NUOSTATOS

1. Indėlių draudimo įmokų padengimo mokėjimo įsipareigojimais taisyklės (toliau – Taisyklės) nustato periodinių (*ex ante)* indėlių draudimo įmokų padengimo mokėjimo įsipareigojimais tvarką.
2. Šiose Taisyklėse vartojamos sąvokos suprantamos taip, kaip jos apibrėžtos Lietuvos Respublikos indėlių ir įsipareigojimų investuotojams draudimo įstatyme (toliau – Įstatymas) ir Lietuvos Respublikos finansinio užtikrinimo susitarimų įstatyme, nebent šiose Taisyklėse yra apibrėžta konkreti sąvoka. Šiose Taisyklėse vartojamos sąvokos:

2.1. Atitinkamas laikotarpis – kalendorinis ketvirtis;

2.2. Įmoka – indėlių draudimo sistemos dalyvio periodinė (*ex ante*) indėlių draudimo įmoka, šio dalyvio mokėtina už Atitinkamą laikotarpį;

2.3. Mokėjimo įsipareigojimai – užstatu visiškai užtikrinti kredito įstaigos mokėjimo įsipareigojimai draudimo įmonės atžvilgiu, su sąlyga, kad užstatą sudaro mažos rizikos turtas bei į užstatą neturi teisių jokios trečiosios šalys ir juo gali disponuoti draudimo įmonė.

# II SKYRIUS

# PRAŠYMŲ PATEIKIMAS

1. Tuo atveju, jeigu indėlių draudimo sistemos dalyvis pageidauja iki 30 procentų Įmokos dalį už Atitinkamą laikotarpį padengti mokėjimo įsipareigojimais, toks indėlių draudimo sistemos dalyvis, gavęs draudimo įmonės pranešimą apie mokėtiną Įmoką už Atitinkamą laikotarpį, turi teisę ne vėliau kaip per 5 darbo dienas nuo draudimo įmonės pranešimo apie Įmokos dydį gavimo dienos pateikti draudimo įmonei prašymą dėl Įmokos dalies padengimo mokėjimo įsipareigojimais. Indėlių draudimo sistemos dalyvio prašymas pateikiamas draudimo įmonei elektroniniu paštu pagal Taisyklių 1 priede nustatytą formą.
2. Indėlių draudimo sistemos dalyvis turi teisę išreikšti valią Įmokos dalį padengti mokėjimo įsipareigojimais vieną kartą per Atitinkamą laikotarpį, šių Taisyklių 3 punkte nustatytu terminu.

# III SKYRIUS

# PRAŠYMŲ VERTINIMAS

1. Draudimo įmonė, gavusi prašymą dėl Įmokos dalies padengimo mokėjimo įsipareigojimais, ne vėliau kaip per 3 darbo dienas įvertina šį prašymą ir pateikia draudimo įmonės tarybai informaciją apie gautą prašymą su išvada, ar yra pagrindas prašymo tenkinimui pagal Įstatymą ir šias Taisykles.
2. Indėlių draudimo sistemos dalyvis apie prašymo tenkinimą informuojamas arba motyvuotas atsakymas dėl prašymo netenkinimo pateikiamas ne vėliau kaip per 7 darbo dienas nuo indėlių draudimo sistemos dalyvio prašymo gavimo draudimo įmonėje dienos.
3. Draudimo įmonė, vertindama gautą prašymą dėl Įmokos dalies padengimo mokėjimo įsipareigojimais, patikrina:
   1. Ar prašymo forma atitinka šių Taisyklių reikalavimus;
   2. Ar prašymas pateiktas laikantis šiose Taisyklėse nustatyto termino;
   3. Ar mokėjimo įsipareigojimai neviršytų 30 procentų indėlių draudimo sistemos dalyvio Atitinkamo laikotarpio Įmokos sumos bei ar, prašymo tenkinimo atveju, visi priimti mokėjimo įsipareigojimai neviršytų 30 procentų visų Indėlių draudimo fondo finansinių išteklių sumos;
   4. Ar indėlių draudimo sistemos dalyvio mokėjimo įsipareigojimai ir pateikiamas užstatas atitinka Įstatyme ir šiose Taisyklėse nustatytas sąlygas.
4. Atitinkamo laikotarpio Įmokos dalis negali būti padengiama mokėjimo įsipareigojimais, jeigu praėjusio Atitinkamo laikotarpio paskutinio mėnesio paskutinę dieną Indėlių draudimo fonde nebuvo sukaupta finansinių išteklių, kurie sudaro bent 1/3 tikslinio lygio ir (arba) Indėlių draudimo fondas turėjo skolinių įsipareigojimų.
5. Mažos rizikos turtas, pateikiamas kaip mokėjimo įsipareigojimų užtikrinimo priemonė, gali būti denominuotas tik eurais.
6. Piniginės lėšos (terminuotieji indėliai, lėšos sąskaitoje), pateikiamos kaip užstatas, laikomos tokiomis pat saugiomis ir likvidžiomis, kaip Reglamento (ES) Nr. 575/2013 336 straipsnio 1 lentelėje nurodytas pirmos ir antros kategorijų turtas, tik tuo atveju, jeigu terminuotieji indėliai, lėšos sąskaitoje yra laikomi kredito įstaigose, atitinkančiose Indėlių draudimo fondo ir įsipareigojimų investuotojams draudimo fondo lėšų investavimo taisyklėse, patvirtintose draudimo įmonės tarybos, įtvirtintus reikalavimus.
7. Indėlių draudimo sistemos dalyvio prašymo nagrinėjimo laikotarpiu, indėlių draudimo sistemos dalyvio pareiga sumokėti Atitinkamo laikotarpio Įmoką sustabdoma. Tuo atveju, jeigu Indėlių draudimo sistemos dalyvis dalį Įmokos už Atitinkamą laikotarpį padengia mokėjimo įsipareigojimais, tai likusi Įmokos dalis, kuri turi būti sumokėta laikantis Periodinių (ex ante) ir specialiųjų (ex post) indėlių draudimo įmokų ir pirmųjų (avansinių) draudimo įmokų apskaičiavimo ir mokėjimo, delspinigių už laiku nesumokėtą indėlių draudimo įmoką skaičiavimo ir mokėjimo bei įsipareigojimų investuotojams draudimo įmokos apskaičiavimo ir sumokėjimo taisyklėse, patvirtintose draudimo įmonės tarybos, nustatytomis sąlygomis ir tvarka, mažinama Įmokos dalimi, kuri yra padengta mokėjimo įsipareigojimais.

# IV SKYRIUS

# UŽSTATO VERTĖS ĮVERTINIMAS MAŽESNE NEI RINKOS VERTE

1. Siekiant apsaugoti Indėlių draudimo fondą nuo finansinių nuostolių rizikos, taikomas užstato, pateikiamo pagal Įstatymą ir šias Taisykles, įvertinimas mažesne nei rinkos verte (angl. *valuation haircuts*), t.y. įkaito vertė apskaičiuojama kaip turto rinkos vertė, atėmus tam tikrą dalį procentais. Užstato vertės įvertinimui mažesne nei rinkos verte taikomos šios nuostatos:
   1. Terminuotieji indėliai ir lėšos sąskaitoje eurais, jei jie įkeičiami kaip užstatas, mažesne nei rinkos verte nevertinami;
   2. Mažos rizikos turto įvertinimui mažesne nei rinkos verte *mutatis mutandis* taikomos Lietuvos banko vykdomų Eurosistemos pinigų politikos operacijų taisyklės, patvirtintos Lietuvos banko valdybos nutarimu.
2. Draudimo įmonė ne rečiau kaip vieną kartą per savaitę patikrina įkeisto mažos rizikos turto rinkos vertę. Tuo atveju, jeigu pakoreguota įkeisto mažos rizikos turto rinkos vertė nebepadengia konkretaus indėlių draudimo sistemos dalyvio įmokos dalies už Atitinkamą laikotarpį, tuomet draudimo įmonė iš indėlių draudimo sistemos dalyvio nedelsiant pareikalauja pateikti papildomo mažos rizikos turto įkeitimą arba pakeisti tam tikrą mokėjimo įsipareigojimo dalį grynaisiais pinigais.

# V SKYRIUS

# SUSITARIMAS DĖL NEATŠAUKIAMŲ MOKĖJIMO ĮSIPAREIGOJIMŲ IR UŽTIKRINIMO PRIEMONIŲ

1. Su Indėlių draudimo sistemos dalyviais, kurių prašymai dėl Atitinkamo laikotarpio Įmokos dalies padengimo mokėjimo įsipareigojimais šių Taisyklių nustatyta tvarka ir sąlygomis tenkinami, susitarimas dėl neatšaukiamų mokėjimo įsipareigojimų ir užtikrinimo priemonių (toliau – Susitarimas) turi būti pasirašytas ne vėliau kaip per 15 darbo dienų nuo prašymo pateikimo dienos. Nepasirašius Susitarimo iki šiame punkte nurodytos datos dėl aplinkybių, nepriklausančių nuo draudimo įmonės valios, indėlių draudimo sistemos dalyvis privalo likusią nesumokėtą Atitinkamo laikotarpio periodinės (*ex ante*) indėlių draudimo įmokos dalį nedelsiant į Indėlių draudimo fondą sumokėti pinigais (eurais).
2. Susitarimas sudaromas pagal šių Taisyklių 2 priede nurodytą pavyzdinę formą.
3. Indėlių draudimo sistemos dalyvio ir draudimo įmonės sudaromame Susitarime turi būti nurodytos šios esminės sąlygos:
   1. Susitarimu užtikrinamas reikalavimas (mokėjimo įsipareigojimas) – tai indėlių draudimo sistemos dalyvio neatšaukiamas mokėjimo įsipareigojimas dėl periodinės (*ex ante*) indėlių draudimo įmokos dalies sumokėjimo į Indėlių draudimo fondą;
   2. Susitarimu užtikrinama mokėtinos periodinės (*ex ante*) indėlių draudimo įmokos dalis bei laikotarpis, už kurį dalis indėlių draudimo sistemos dalyvio mokėtinos ketvirtinės periodinės indėlių draudimo įmokos sumos užtikrinama užstatu;
   3. Pateikiamo užstato apibūdinimas, užstato įvertinimo mažesne nei rinkos verte sąlygos (jei taikytina);
   4. Užstato pateikimo Indėlių draudimo fondui sąlygos. Indėlių draudimo fondui privalo būti suteikta teisė disponuoti pateiktu užstatu;
   5. Sąlygos, kada iš Indėlių draudimo sistemos dalyvio reikalaujama pateikti papildomo mažos rizikos turto arba pakeisti tam tikrą mokėjimo įsipareigojimo dalį grynaisiais pinigais;
   6. Užtikrinamo įsipareigojimo priverstinio vykdymo įvykiai:
      1. jei indėlių draudimo sistemos dalyvis nesumoka mokėjimo įsipareigojimo sumos iki termino, nuodyto draudimo įmonės pranešime dėl Atitinkamo laikotarpio mokėtinos periodinės (*ex ante*) indėlių draudimo įmokos;
      2. šių Taisyklių 13 punkte numatytu atveju, indėlių draudimo fondo dalyvis per nustatytą terminą neįvykdo draudimo įmonės reikalavimo;
      3. kredito įstaigos licencijos panaikinimas indėlių draudimo sistemos dalyviui, sudariusiam Susitarimą;
      4. indėlių draudimo sistemos dalyvio, sudariusio Susitarimą, reorganizavimas (išskyrus ankstyvosios intervencijos ar krizių valdymo priemones) arba likvidavimas.
      5. indėlių draudžiamojo įvykio paskelbimas indėlių draudimo sistemos dalyviui, sudariusiam Susitarimą;
      6. kiti atvejai, kai pagal Įstatymą turi būti panaudojamos Indėlių draudimo fondo lėšos;
      7. kiti Susitarime nurodyti atvejai;
   7. Draudimo įmonės teisės priverstinio vykdymo įvykio atveju;
   8. Draudimo įmonės teisės į užstatą pabaigos sąlygos;
   9. Indėlių draudimo sistemos dalyvio patvirtinimas, kad pateikiamas užstatas yra neareštuotas, neapribota teisė disponuoti finansiniu užstatu, finansinis užstatas kitaip nesuvaržytas.
   10. Draudimas indėlių draudimo sistemos dalyviui disponuoti užstatu, užstatą įkeisti ar kitaip suvaržyti;
   11. Sąlyga, kad indėlių draudimo sistemos dalyvis, pateikęs užstatą, turi teisę į su užstatu susijusias pajamas (palūkanas), o tuo atveju, jeigu palūkanų suma yra neigiama arba užstatas generuoja išlaidas – neigiamų palūkanų ar kitų išlaidų kaštai tenka indėlių draudimo sistemos dalyviui.
4. Pateiktas užstatas negali būti automatiškai perkeliamas siekiant užtikrinti kito Atitinkamo laikotarpio mokėtinos Įmokos dalį.

# VI SKYRIUS

# BAIGIAMOSIOS NUOSTATOS

1. Draudimo įmonė vieną kartą per metus, ne vėliau kaip iki kiekvienų metų rugsėjo 1 dienos, informuoja draudimo įmonės tarybą apie tai, kokia Įmokų dalis už Atitinkamą laikotarpį yra padengta mokėjimo įsipareigojimais, nurodant indėlių draudimo sistemos dalyvius, kurių Įmokų dalis padengta mokėjimo įsipareigojimais, užstato apibūdinimus bei vertes.

## Indėlių draudimo įmokų padengimo mokėjimo įsipareigojimais taisyklių

## 1 priedas

Kredito įstaiga **„\_\_\_\_\_\_\_“,** juridinio asmens kodas \_\_\_\_\_\_\_\_\_\_\_, buveinės adresas \_\_\_\_\_\_\_\_\_\_\_\_\_\_\_\_\_, telefonas \_\_\_\_\_\_\_\_\_\_\_\_\_\_, el. p.\_\_\_\_\_\_\_\_\_\_\_\_\_,

atstovaujama \_\_\_\_\_\_\_\_\_\_\_\_\_\_\_, asmens kodas \_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_.

Valstybės įmonei ,,Indėlių ir investicijų draudimas“

El. p.: [idf@idf.lt](mailto:idf@idf.lt)

**PRAŠYMAS**

**Dėl** *(įrašyti laikotarpį)* **mokėjimo į Indėlių draudimo fondą laikotarpio periodinių (*ex ante)* indėlių draudimo įmokų padengimo mokėjimo įsipareigojimais**

\_\_\_\_\_\_\_\_\_\_\_\_

Vieta

\_\_\_\_\_\_\_\_\_\_\_

Data

Atsižvelgiant į:

Valstybės įmonės ,,Indėlių ir investicijų draudimas“ 20 - - pranešimą Nr. , kuriame nurodyta, kad Kredito įstaigos„\_\_\_\_\_\_\_“ apskaičiuotas periodinės *(ex ante*) indėlių draudimo įmokos į Indėlių draudimo fondą dydis už laikotarpį nuo *(įrašyti laikotarpį)* yra eurai,

informuojame, kad pageidaujame (*suma skaičiais ir žodžiais)* procentų

Kredito įstaigos „\_\_\_\_\_\_\_“ apskaičiuotos periodinės *(ex ante*) indėlių draudimo įmokos į Indėlių draudimo fondą už *(įrašyti laikotarpį)* laikotarpį sumos,

kas sudaro (*suma skaičiais ir žodžiais)* eurų,

padengti neatšaukiamais mokėjimo įsipareigojimais,

užtikrintais

(*apibūdinti užstatą, atitinkantį Lietuvos Respublikos indėlių ir įsipareigojimų investuotojams draudimo įstatyme, išdėstytas sąlygas*).

Kredito įstaigos „\_\_\_\_\_\_\_“ vardu

(vardas, pavardė, parašas) A.V.

Indėlių draudimo įmokų padengimo mokėjimo įsipareigojimais taisyklių

– Neatšaukiamų mokėjimo įsipareigojimų ir finansinio užtikrinimo priemonių susitarimo pavyzdinė forma

## 2 priedas

**NEATŠAUKIAMŲ MOKĖJIMO ĮSIPAREIGOJIMŲ IR FINANSINIO UŽTIKRINIMO PRIEMONIŲ SUSITARIMAS**

**(*(įrašyti laikotarpį)* mokėjimo į Indėlių draudimo fondą laikotarpis)**

|  |  |  |
| --- | --- | --- |
| 1. **Susitarimo sudarymo data:** | 20\_-\_\_-\_\_ | |
| 1. **Susitarimo sudarymo vieta:** | Vilnius | |
| 1. **Susitarimo šalys:** | | |
| **3.1. Draudimo įmonė:**  **VĮ „Indėlių ir investicijų draudimas“,** į. k. 110069451, buveinės adresas \_\_\_\_\_\_\_\_\_\_\_\_\_\_\_\_\_, telefonas \_\_\_\_\_\_\_\_\_\_\_\_\_\_, el.p. \_\_\_\_\_\_\_\_\_\_\_\_\_, atstovaujama \_\_\_\_\_\_\_\_\_\_\_\_\_\_\_, asmens kodas \_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_ , | | |
| (toliau susitarime „Draudimo įmonė“).  Draudimo įmonė veikia ir šį Susitarimą sudaro, veikdama Indėlių draudimo fondo vardu ir interesais. Šiame susitarime nuoroda į Draudimo įmonę reiškia nuorodą į Indėlių draudimo fondą, atstovaujamą Draudimo įmonės. Finansinio užstato pateikimas Draudimo įmonei pagal šį Susitarimą prilyginamas užstato pateikimu Indėlių draudimo fondui. | | |
| **3.2. Užstato davėjas:** | | |
| **Kredito įstaiga „\_\_\_\_\_\_\_“,** į. k. \_\_\_\_\_\_\_\_\_\_\_, buveinės adresas \_\_\_\_\_\_\_\_\_\_\_\_\_\_\_\_\_, telefonas \_\_\_\_\_\_\_\_\_\_\_\_\_\_, el.p. \_\_\_\_\_\_\_\_\_\_\_\_\_, atstovaujama \_\_\_\_\_\_\_\_\_\_\_\_\_\_\_, asmens kodas \_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_  (toliau susitarime „Užstato davėjas“), | | |
| 1. **Finansinis užstatas (toliau – Užstatas):** | | |
| **4.1. Užstato pavadinimas** | | piniginės lėšos |
| **Užstato dydis ir valiuta** | | \_\_\_\_\_\_\_\_\_ (\_\_\_\_\_\_\_\_\_\_) eurų |
| **Užstato savininkas** | | Užstato davėjas |
| **Užstato vertė, nustatyta šalių susitarimu** | | \_\_\_\_\_\_\_\_\_ (\_\_\_\_\_\_\_\_\_\_) eurų |
| 1. **Užstato saugojimo vieta:** | | banko sąskaita Nr.: |
|  | | LT\_\_\_\_\_\_\_\_\_\_\_\_\_\_\_\_\_\_\_\_ |
| 1. **Užstato palūkanos:** | | Užstato davėjas turi teisę į palūkanas, priskaičiuotas už Užstatą, tuo atveju, jeigu palūkanos yra mokamos ir yra teigiamos. Draudimo įmonė priskaičiuotas palūkanas perveda Užstato davėjui kartu su grąžinamu Užstatu ar jo dalimi, arba perveda tik palūkanas, jeigu visas Užstatas panaudotas Užstato davėjo Finansiniams įsipareigojimams įvykdyti. Tuo atveju, jeigu už Užstatą priskaičiuotų palūkanų suma yra neigiama – Užstato davėjas privalo per 3 darbo dienas nuo Draudimo įmonės pareikalavimo dienos pervesti į Draudimo įmonės nurodytą sąskaitą trūkstamą Užstato ar Finansinių įsipareigojimų sumą. |
| 1. **Užstatu užtikrinami**   **finansiniai įsipareigojimai**  **(toliau – Finansiniai įsipareigojimai)** | | Finansiniu užstatu Užstato davėjas užtikrina savo įsipareigojimą ne vėliau kaip iki (*data*) sumokėti (*suma skaičiais ir žodžiais)* procentų Užstato davėjui apskaičiuotos periodinės *(ex ante*) indėlių draudimo įmokos į Indėlių draudimo fondą už kalendorinio ketvirčio laikotarpį (toliau – Atitinkamas laikotarpis**)** sumos, kas sudaro  (*suma skaičiais ir žodžiais)* eurų. |
| 1. **Papildomos sąlygos** | | Užstato davėjui Užstatą perleisti, pakartotinai įkeisti ar kitaip apsunkinti yra draudžiama. Draudimo įmonei suteikiama teisė disponuoti Užstatu. |

1. **Susitarimo objektas:**

9.1. Šiuo Susitarimu Užstato davėjas:

9.1.1. **Neatšaukiamai įsipareigoja** ne vėliau kaip iki (*data*) sumokėti į Indėlių draudimo fondą (*suma skaičiais ir žodžiais)* eurų

Užstato davėjui apskaičiuotos periodinės *(ex ante*) indėlių draudimo įmokos į Indėlių draudimo fondą už Atitinkamą laikotarpį,kaip nurodyta Draudimo įmonės 20\_-\_\_-\_\_ pranešime Užstato davėjui.

Aiškumo dėlei, Šalys pažymi ir patvirtina, kad visa Užstato davėjo mokėtina periodinės *(ex ante*) indėlių draudimo įmokos į Indėlių draudimo fondą už Atitinkamą laikotarpį sudaro (*suma skaičiais ir žodžiais)* eurų,kaip nurodyta Draudimo įmonės 20\_-\_\_-\_\_ pranešime Užstato davėjui. Šiuo Susitarimu Užstato davėjas neatšaukiamai įsipareigoja sumokėti ir Užstatu užtikrina įmokos dalį, nurodytą Susitarimo 7 punkte. Likusią įmokos dalį Užstato davėjas Draudimo įmonei moka, kaip nurodyta Draudimo įmonės 20\_-\_\_-\_\_ pranešime Užstato davėjui. Įmokos dalies, viršijančios 7 punkte nurodytą dydį, sumokėjimas nėra užtikrinamas šiuo Susitarimu.

9.1.2. perduoda Draudimo įmonei Susitarimo 4 punkte nurodytą Užstatą ir įkeičia jį Draudimo įmonės naudai,kaip Užstato davėjo visų Finansinių įsipareigojimų, nurodytų Susitarimo 7 punkte, įvykdymo užtikrinimą.

9.2. Užstato davėjui neįvykdžius savo Finansinių įsipareigojimų, Draudimo įmonė turi teisę patenkinti savo reikalavimus iš Užstato pirmiau už visus kitus kreditorius.

9.3. Šiam Susitarimui taikomas Lietuvos Respublikos finansinio užtikrinimo susitarimų įstatymas, *mutatis mutandis* taikomos Civilinio kodekso ketvirtosios knygos XII skyriaus nuostatos, o taip pat kiti taikytini Lietuvos Respublikos teisės aktai.

**10. Šalių teisės ir pareigos:**

10.1. Užstato davėjas:

10.1.1. įsipareigoja pervesti Užstatą į jo saugojimo vietą. Draudimo įmonės prašymu Užstato davėjas įsipareigoja nedelsdamas savo sąskaita įforminti visus dokumentus ir savo sąskaita atlikti veiksmus, kurie yra būtini Užstatui pervesti;

10.1.2. įsipareigoja šio Susitarimo galiojimo metu neparduoti, nemainyti, nedovanoti, kitu būdu neperleisti, neįkeisti ar kitais būdais nesuvaržyti Draudimo įmonei perduoto ir įkeisto Užstato (Susitarimo 5 punkte nurodytoje sąskaitoje (nurodytose sąskaitose) esančių lėšų);

10.1.3. įsipareigoja informuoti bet kurį suinteresuotą kreditorių (kreditorius) apie Užstato įkeitimą Draudimo įmonės naudai;

10.1.4. įsipareigoja užtikrinti, kad suėjus Užstatu užtikrintų Finansinių įsipareigojimų terminui, minėti Finansiniai įsipareigojimai būtų įvykdyti Draudimo įmonės pranešime nurodytais terminais. Jei Finansiniai įsipareigojimai neįvykdomi ar netinkamai įvykdomi, Draudimo įmonė turi teisę vienašališkai realizuoti Užstatą ir patenkinti visus savo reikalavimus, kylančius iš Užstato davėjo Finansinių įsipareigojimų Draudimo įmonei;

10.1.5. privalo atlyginti Draudimo įmonei visus nuostolius, atsiradusius dėl negalėjimo patenkinti Draudimo įmonės reikalavimų iš Užstato vertės, bei nuostolius, atsiradusius dėl šiuo Susitarimu prisiimtų įsipareigojimų nevykdymo ar netinkamo vykdymo, jeigu paaiškėja, kad Užstatą savininkas yra įkeitęs kitur, jį perleidęs ar kitaip apribojęs savo teises į Užstatą.

10.2. Draudimo įmonė:

10.2.1. įsipareigoja, Užstato davėjui visiškai įvykdžius savo Finansinius įsipareigojimus Draudimo įmonei, grąžinti Užstatą (ar jo dalį, likusią po realizavimo) Užstato davėjui, išskyrus atvejus, kai visas Užstatas buvo realizuotas šiame Susitarime nustatyta tvarka. Užstatas laikomas grąžintu Užstato davėjui, kai Draudimo įmonė perveda Užstato sumą į šiame Susitarime nurodytą Užstato davėjo sąskaitą.

10.2.2. turi teisę savo nuožiūra ir savo pasirinktu būdu vienašališkai realizuoti Užstatą ir padengti Užstato davėjo Finansinius įsipareigojimus Draudimo įmonei, jeigu:

1. Užstato davėjas nesumoka mokėjimo įsipareigojimo sumos iki Susitarimo 7 punkte nurodyto termino;
2. Užstato davėjui panaikinama kredito įstaigos licencija;
3. Užstato davėjui pradedamas reorganizavimas (išskyrus ankstyvosios intervencijos ar krizių valdymo priemones) arba likvidavimas;
4. Užstato davėjui įvyksta indėlių draudžiamasis įvykis, kaip jis apibrėžtas Lietuvos Respublikos indėlių ir įsipareigojimų investuotojams draudimo įstatyme;
5. atsiranda kitas pagrindas pagal Lietuvos Respublikos indėlių ir įsipareigojimų investuotojams draudimo įstatymą panaudoti indėlių draudimo fondo finansinius išteklius;
6. tretieji asmenys pareiškia bet kokias pretenzijas, reikalavimus ar ieškinius į Draudimo įmonei perduotą Užstatą;
7. pažeidžiamos Susitarimo sąlygos dėl paskesnio įkeitimo, perleidimo ar kitokio suvaržymo;
8. Užstato davėjas pažeidžia kitas Susitarimo sąlygas ar atlieka veiksmus, dėl kurių Užstato realizavimas gali tapti neįmanomas;
9. suėjus Finansinių įsipareigojimų įvykdymo terminui, jie nėra įvykdyti ar yra netinkamai įvykdyti.

10.3. Jeigu Draudimo įmonė iš dalies ar visiškai nepasinaudoja savo teisėmis pagal šio Susitarimo terminus ir sąlygas arba neveikia taip, kaip turėtų teisę veikti pagal šio Susitarimo sąlygas, tai neapriboja jo teisių vėliau pasinaudoti šiame Susitarime nustatytomis teisėmis.

**11. Užstato realizavimas:**

11.1. Esant nors vienam iš Sutarties 10.2.2 punkte išdėstytų pagrindų, taip pat kitais Lietuvos Respublikos įstatymų nustatytais atvejais, Draudimo įmonė nedelsdama vienašališkai realizuoja Užstatą, nuo jo nurašydama atitinkamą lėšų sumą ir ją įskaitydama ar ja kitaip padengdama atitinkamus Užstato davėjo Finansinius įsipareigojimus Draudimo įmonei. Draudimo įmonė ne vėliau kaip kitą darbo dieną raštu informuoja Užstato davėją apie Finansinio užstato vienašališką realizavimą, nurodydama, kokio dydžio ir kokie reikalavimai įvykdyti.

**12. Šalių patvirtinimai ir pareiškimai:**

12.1. Užstato davėjas garantuoja ir užtikrina, kad šiuo Susitarimu Draudimo įmonei perduotas ir Draudimo įmonės naudai įkeistas Užstatas šio Susitarimo pasirašymo metu nuosavybės teise priklauso Užstato davėjui, kad jokie kiti asmenys neturi į jį jokių teisių, kad Užstatas nėra perleistas trečiųjų asmenų nuosavybėn, nėra sudaryta jokių rašytinių ar žodinių sutarčių su trečiosiomis šalimis dėl Užstato ar jo dalies perleidimo ateityje, taip pat, kad Užstatas nėra įkeistas, nėra nei teisminių, nei neteisminių ginčų objektu, jam neuždėti jokie draudimai, apribojimai, suvaržymai, į jį nepareikštos jokios trečiųjų asmenų pretenzijos ir jis nėra jokiais kitais būdais apsunkintas ar suvaržytas, dėl ko šis Susitarimas negalėtų būti sudarytas ar galėtų būti vėliau nuginčytas.

**13. Pranešimai:**

13.1. Pranešimai gali būti siunčiami paštu, elektroniniu paštu arba pristatomi:

(a) Užstato davėjui – jo adresu, arba elektroninio pašto adresu, kurie yra nurodyti šiame Susitarime;

(b) Draudimo įmonei – jos adresu, arba elektroninio pašto adresu, kurie yra nurodyti šiame Susitarime.

13.2. Yra laikoma, kad bet koks pranešimas registruotu paštu yra gaunamas penktą dieną po to, kai jis yra išsiunčiamas, o kai siunčiama elektroniniu paštu – po to, kai perdavimas užbaigiamas. Jeigu elektroninis pranešimas gaunamas nedarbo dieną arba pasibaigus darbo valandoms, jo gavimo diena yra laikoma kita darbo diena.

13.3. Šalis negali reikšti pretenzijų, kad ji negavo pranešimų ar kad kitos šalies veiksmai neatitinka šio Susitarimo sąlygų, jei pranešimas buvo išsiųstas paskutiniu šalies pateiktu adresu ar faksu, ar elektroniniu paštu.

**14. Kitos sąlygos:**

14.1. Susitarimas įsigalioja jo pasirašymo dieną ir galioja iki visiško Užstato davėjo Finansinių įsipareigojimų įvykdymo.

14.2. Šio Susitarimo sąlygos gali būti pakeistos tik atskiru raštišku Draudimo įmonės ir Užstato davėjo susitarimu.

14.3. Šis Susitarimas laikomas pasirašytu, kai šalys elektroniniu paštu pasikeičia atskirai pasirašytais šio Susitarimo egzemplioriais. Šalys įsipareigoja tinkamai pasirašytus šio Susitarimo originalus išsiųsti viena kitai ne vėliau kaip per 3 (tris) darbo dienas nuo šio Susitarimo pasirašymo dienos.

14.4. Susitarimo sąlygos yra konfidencialios ir viešai neskelbiamos tretiesiems asmenims be abiejų šalių rašytinio sutikimo, išskyrus Lietuvos Respublikos įstatymų nustatytus atvejus.

14.5. Jei kuris nors šio Susitarimo teiginys ar sąlyga pripažįstamas prieštaraujančiu Lietuvos Respublikos įstatymams ar kitiems teisėms aktams, tai nedaro negaliojančiomis likusių Susitarimo sąlygų.

14.6. Šis Susitarimas sudarytas, aiškinamas pagal Lietuvos Respublikos įstatymus ir jam taikytina Lietuvos Respublikos teisė.

14.7. Šalys susitaria, kad bet kokie ginčai, kurie gali kilti iš šio Susitarimo, bus sprendžiami derybų keliu, o nepavykus susitarti – Vilniaus apygardos administraciniame teisme.

14.8. Šis Susitarimas sudaryta dviem vienodą juridinę galią turinčiais egzemplioriais – po vieną kiekvienai iš šalių.

**Šalys ir parašai**

|  |  |
| --- | --- |
| **Draudimo įmonė:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.V. | **Užstato davėjas:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.V. |